ಚಲನಚಿತ್ರವು ಡಿಸ್ಲೆಕ್ಸಿಯಾ ಸಮಸ್ಯೆಯ ಬಗ್ಗೆ ಅರಿವನ್ನು ಹೆಚ್ಚಿಸಿತು, ಮತ್ತು ತಂದೆತಾಯಿಗಳು, ಶಾಲೆಗಳು, ಕಾರ್ಯಕರ್ತರು ಹಾಗೂ ನೀತಿ ರಚನೆಕಾರರ ನಡುವೆ ಹೆಚ್ಚು ಮುಕ್ತ ಚರ್ಚೆಗಳನ್ನು ಪ್ರಚೋದಿಸಿತು.

ಚಿತ್ರಕ್ಕೆ ಸಿಕ್ಕ ಪ್ರತಿಕ್ರಿಯೆಗಳು ಕಾರ್ಯನೀತಿಗಳಲ್ಲಿ ಬದಲಾವಣೆಯನ್ನೂ ತಂದವು. ಚಿತ್ರ ಬಿಡುಗಡೆಯಾದ ಹತ್ತು ದಿನಗಳಲ್ಲೇ ದೃಷ್ಟಿಹೀನರು, ವಿಕಲಚೇತನ ಹಾಗೂ ಡಿಸ್ಲೆಕ್ಸಿಯಾ ಇರುವ ಮಕ್ಕಳು ಸೇರಿದಂತೆ ವಿಶೇಷ ಮಕ್ಕಳಿಗೆ ಪರೀಕ್ಷೆಗಳಲ್ಲಿ ಹೆಚ್ಚುವರಿ ಸಮಯವನ್ನು ಒದಗಿಸುವಂತೆ ಕೇಂದ್ರೀಯ ಮಾಧ್ಯಮಿಕ ಶಿಕ್ಷಣ ಮಂಡಳಿಯ ಮೇಲೆ ಪ್ರಭಾವ ಬೀರಿತು. ೨೦೦೮ರಲ್ಲಿ, ಮುಂಬಯಿಯ ಪೌರಸಂಸ್ಥೆಯು ಸ್ವಲೀನತೆಯಿರುವ ಮಕ್ಕಳಿಗಾಗಿ ೧೨ ತರಗತಿಗಳನ್ನು ಕೂಡ ತೆರೆಯಿತು. ಚಂಡೀಗಡದಲ್ಲಿ, ಶಿಕ್ಷಣ ಆಡಳಿತವು ಶಿಕ್ಷಕರಿಗೆ ಕಲಿಕಾ ಅಸಾಮರ್ಥ್ಯಗಳಿರುವ ಮಕ್ಕಳನ್ನು ಹೇಗೆ ನಿಭಾಯಿಸಬೇಕೆಂಬ ಬಗ್ಗೆ ತರಬೇತಿ ನೀಡಲು ಒಂದು ಪಾಠಸರಣಿಯನ್ನು ಶುರುಮಾಡಿತು.

ಚಲನಚಿತ್ರಕ್ಕೆ ಗ್ರೇಟರ್ ಚೈನಾದಲ್ಲಿ ಇದೇ ರೀತಿಯ ಸಕಾರಾತ್ಮಕ ಪ್ರತಿಕ್ರಿಯೆ ಸಿಕ್ಕಿದೆ. ಇಲ್ಲಿ ಚಿತ್ರಕ್ಕೆ ಭಾರಿ ಆನ್‍ಲೈನ್ ಅಭಿಮಾನಿಗಳ ಗುಂಪಿದೆ. ಶಿಕ್ಷಣ ಮತ್ತು ಡಿಸ್ಲೆಕ್ಸಿಯಾನಂತಹ ಸಮಸ್ಯೆಗಳನ್ನು ನಿಭಾಯಿಸಿದಕ್ಕಾಗಿ ಚಿತ್ರವನ್ನು ಚೈನಾದ ಪ್ರೇಕ್ಷಕರು ಉತ್ತಮವಾಗಿ ಸ್ವೀಕರಿಸಿದ್ದಾರೆ, ಮತ್ತು ಜನಪ್ರಿಯ ಚೈನೀಸ್ ಚಲನಚಿತ್ರ ತಾಣ ಡೌಬಾನ್‍ನಲ್ಲಿ ಅತಿ ಉನ್ನತ ಶ್ರೇಣಿ ಪಡೆದ ಚಲನಚಿತ್ರಗಳಲ್ಲಿ ಒಂದಾಗಿದೆ.

ಮಕ್ಕಳು
ಗುಜರಾತ್‍ನಲ್ಲಿ ಪ್ರತಿಭಟನೆಗಳು
ಸಾರ್ವಜನಿಕ ಪ್ರತಿಕ್ರಿಯೆ
ತಯಾರಿಕೆ